CELEX: 62007TN0489
Language: hu
Date: 2007-12-21 00:00:00
Title: T-489/07. sz. ügy: 2007. december 21-én benyújtott kereset – Insight Direct USA kontra OHIM – Net Insight (Insight)

8.3.2008   
            
            
               HU
            
            
               Az Európai Unió Hivatalos Lapja
            
            
               C 64/44
            
         2007. december 21-én benyújtott kereset – Insight Direct USA kontra OHIM – Net Insight (Insight)
   (T-489/07. sz. ügy)
   (2008/C 64/74)
   A keresetlevél nyelve: angol
   Felek
   
      Felperes: Insight Direct USA, Inc. (Tempe, Egyesült Államok) (képviselők: M. Gilbert és M. Moore Solicitors)
   
      Alperes: Belső Piaci Harmonizációs Hivatal (védjegyek és formatervezési minták)
   
      A másik fél a fellebbezési tanács előtti eljárásban: Net Insight AB (Stockholm, Svédország)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a második fellebbezési tanácsnak az R 1428/2006-2. sz. ügyben 2007. szeptember 20-án hozott határozatát, és helyezze hatályon kívül a 37. és 42. osztályokba tartozó összes szolgáltatásra és a 35. osztályba tartozó elutasított szolgáltatásokra vonatkozó bejelentés elutasítását, és engedélyezze a bejelentéssel kapcsolatos eljárás folytatását az összes olyan szolgáltatás vonatkozásában, amelyek esetében a bejelentést közzétették;
            
         
               —
            
            
               az Elsőfokú Bíróság az OHIM-ot és a többi felet kötelezze a saját és a jelen eljárás felperese költségeinek viselésére.
            
         Jogalapok és fontosabb érvek
   
      A közösségi védjegy bejelentője: A felperes.
   
      Az érintett közösségi védjegy: Az „Insight” ábrás védjegy a 35., 36., 37. és 42. osztályokba tartozó szolgáltatások tekintetében – 3 309 002. sz. bejelentés.
   
      A felszólalási eljárásban hivatkozott védjegy vagy megjelölés jogosultja: Net Insight AB.
   
      A hivatkozott védjegy vagy megjelölés: A „NET INSIGHT” közösségi és nemzetközi szóvédjegy a 9., 37. és 41. osztályba tartozó áruk és szolgáltatások vonatkozásában.
   
      A felszólalási osztály határozata: A felszólalásnak részben helyt ad és azt részben elutasítja.
   
      A fellebbezési tanács határozata: A fellebbezés elutasítása.
   
      Jogalapok: A felperes szerint a fellebbezési tanács tévesen azonosította a korábbi védjegy domináns és megkülönböztető elemeit, és nem vette figyelembe az összes lényeges tényezőt a releváns áruk és szolgáltatások közötti hasonlóság értékelésekor. A fellebbezési tanács továbbá az ütköző védjegyek közötti összetévesztés veszélyének meghatározása során nem vette figyelembe az átfogó mérlegelési teszttel kapcsolatban az összes lényeges tényezőt.